Pamokos planas

Orientacinis žygis po Vilniaus reformatų skverą: tarp istorijos ir dabarties.

|  |  |
| --- | --- |
| **Bendri pamokos aspektai** |  |
| **Pamokos tema / problema / klausimai:** | Orientacinis žygis po Vilniaus reformatų skverą: tarp istorijos ir dabarties. |
| **Klasė:** | 8 kl. |
| **Pamokos tikslas:** | Supažindinti mokinius su Reformacijos laikotarpio reikšme Lietuvos istorijai ir kultūrai, ugdant orientavimosi bei komandinio darbo įgūdžius. |
| **Pamokos uždaviniai:** | 1. Fizinio ugdymo dalis:  * Lavinti mokinių orientavimosi įgūdžius, naudojant žemėlapius. * Skatinti fizinį aktyvumą ir komandinį darbą atliekant orientacines užduotis  1. Istorijos dalis:  * Paaiškinti Reformacijos laikotarpio poveikį Lietuvos kultūros ir visuomenės raidai. * Atpažinti ir paaiškinti Vilniaus reformatų skvere esančius istorinius objektus (Sinodą, Konsistoriją, Šreterių koplytėlę, statomą paminklą Reformacijai ir lietuviškos raštijos pradininkams). |
| **Ugdomos kompetencijos:** | * **Pažinimo:** Gebėjimas analizuoti ir interpretuoti istorinius faktus bei objektus. * **Komunikavimo:** Bendradarbiavimo ir efektyvaus informacijos perteikimo grupėje įgūdžių tobulinimas. * **Socialinė ir emocinė:** Komandinis darbas, atsakomybė už sprendimus grupėje. * **Kultūrinė:** Istorinio ir kultūrinio paveldo vertės suvokimas. |
| **Tarpdalykinė integracija:** | * Istorija (Reformacija, Vilniaus istorinis paveldas). * Fizinis ugdymas (orientacinis sportas, judrusis žaidimas, kliūčių ruožas). * Geografija (orientavimasis žemėlapyje). * Pilietiškumo pagrindai (paveldo saugojimas ir įvertinimas). |
| **Rekomenduojama trukmė:** | 45 min. |
| **Priemonės:** | * Žemėlapis su orientaciniais punktais. * Nors 1 mobilusis telefonas grupėje – užduotims: surasti informaciją apie istorinius objektus. * Rašymo priemonės ir klausimų lapai atsakymams užrašyti. * Patogi sportinė apranga ir sportinė avalynė mokiniams. * Kliūčių ruožui gali būti papildomas sp. inventorius mokytojo nuožiūra. * Judriajam žaidimui išpildyti gali būti grupei skirtas nedidelis, minkštas kamuolys. * 6 simboliniai lobiai, kurie bus paslėpti (grupei surandant 1 lobį). |
| **Pamokos eiga:** | **Pasiruošimas:**   * Iš anksto paruošti orientacinio žygio maršrutą ir užduotis prie pasirinktų taškų. * Suskirstyti mokinius į 4 – 5 asmenų komandas. * Pasirūpinti, kad kiekviena komanda gautų žemėlapį, reikalingas priemones: rašymo priemonę, lapą užduoties atsakymui, nors 1 mob. telefoną grupėje.   **Įžanga, pramakšta (~10 min.):**   * Mokytojas trumpai paaiškina Reformacijos svarbą Lietuvai (sinodai, konsistorijos vaidmuo, Šreterių koplytėlė, paminklo Reformacijai ir lietuviškos raštijos pradininkams svarbą). * Pristatomas žygio tikslas ir taisyklės: * Komandos turi aplankyti visus nurodytus punktus pagal žemėlapį. * Kiekviename taške atlikti užduotis ir užrašyti atsakymus. * Mokiniai klausydami atlieka apšilimą.   **Veikla (25 min.):**   * Komandos pradeda žygį pagal gautą žemėlapį, judėdamos tarp stotelių / punktų:   **1 punktas:** Sinodas.   * Istorijos užduotis: Kada ir kokiam tikslui buvo įsteigtas? * Fizinė užduotis: Pasiekti sekantį objektą atliekant komandinį judrųjį žaidimą su minkštu kamuoliu.   **2 punktas:** Šreterių koplytėlė.   * Istorijos užduotis: Kas buvo Šreteriai, kokį pėdsaką jie paliko Lietuvos kultūroje? * Fizinė užduotis: Surasti sekantį objektą per 3 min.   **3 punktas:** Konsistorija.   * Istorijos užduotis: Paaiškinti jos reikšmę reformuotų bažnyčių veiklai. * Fizinė užduotis: komandai rasti paslėptą 1 simbolinį lobį.   **4 punktas:** Statomas paminklas Reformacijai ir lietuviškos raštijos pradininkams.   * Istorijos užduotis: Kodėl šis paminklas yra reikšmingas šiandien? * Fizinė užduotis: Įveikti trumpą kliūčių ruožą.   **Vertinimas ir įsivertinimas (~10 min.):**   * Kiekviena komanda pristato savo atsakymus ir aptaria užduotis. * Mokytojas apibendrina, pabrėždamas mokinių aktyvumą, žinias apie Reformaciją ir komandinį darbą. * Refleksija: mokiniai įsivertina savo patirtį (žemėlapių skaitymas, komandos bendradarbiavimas, naujos žinios). |

**TAISYKLIŲ LAPAS ORIENTACINIAM ŽYGIUI**

**Bendra informacija:**

* Orientacinis žygis vyks Vilniaus reformatų skvere (senamiestis, ribojasi su Pylimo gatve).
* Dalyvauja iki 30 mokinių, suskirstyti į komandas (4 - 5 asmenys).
* Kiekviena komanda gaus 1 žemėlapį ir užduočių klausimus, atsakymus užrašant lape, 1 minkštą kamuolį bei turės turėti nors 1 mob. telefoną.
* Bus galimybė surasti grupei po 1 simbolinį lobį (paslepia lydintis klasę mokytojas).

**Pagrindinės taisyklės:**

1. **Laiko limitas:**
   * Visas žygis trunka ~ 45 minutes. Kiekvienai užduočių stotelei / punktui skirkite ne daugiau nei 10 minučių.
2. **Komandinė veikla:**
   * Visi komandos nariai turi dalyvauti tiek fizinio ugdymo, tiek istorijos užduotyse.
   * Sprendimus priimkite bendradarbiaudami.
3. **Saugumas:**
   * Judėkite tik pėsčiųjų takeliais.
   * Laikykitės mokytojo nurodymų ir venkite pavojingų vietų.
   * Neišsibėgiokite, neatsilikite vieni nuo kitų – visi komandos nariai turi likti kartu.
4. **Elgesys:**
   * Gerbkite kitų komandų darbą ir netrukdykite joms atlikti užduočių.
   * Tausokite gamtos objektus ir nemėtykite šiukšlių bei kultūringai elkitės.
5. **Užduočių atlikimas:**
   * Užduotis atlikite paeiliui, pagal pateiktą žemėlapį.
   * Kiekvienoje stotelėje / punkte atlikite tiek istorijos, tiek fizinio ugdymo užduotis.
   * Atsakymus įrašykite į atsakymų lapą.
6. **Pagalba:**
   * Jei kilo klausimų ar nerandate punkto, kreipkitės į mokytoją.

**Vertinimas:**

* Kiekviena komanda surinks taškus už teisingus atsakymus ir atliktas fizinio ugdymo užduotis.
* Laimėtoja bus komanda, surinkusi daugiausiai taškų ir finišavusi laiku.

**Mokytojo pastabos:**

* Atkreipkite dėmesį į mokinių saugumą ir komandinį darbą.
* Stebėkite, kad visi mokiniai aktyviai dalyvautų veikloje.
* Pasirūpinkite, kad kiekviena komanda turėtų reikalingas priemones ir laikytųsi nurodymų.